stanford-oval/wikipedia huggingface dataset:
מודל ה-OSI
המבנה > השכבות במודל 7 השכבות

להלן טבלה המציגה את השכבות השונות של המודל:
| 0 | 1 | 2 | 3 | 4 |
| --- | --- | --- | --- | --- |
| # | שם | בעברית | תפקיד | יישומים |
| 7 | Application | יישום | תקשורת עם המשתמש | דפדפן, YouTube, Skype, Facebook |
| 6 | Presentation | ייצוג | קידוד דחיסה וייצוג | CSS, HTML, GIF |
| 5 | Session | שיחה | אפשור קיום השיחה, בקרת דו-שיח, בקרת אסימון | HTTP, FTP |
| 4 | Transport | תעבורה | העברת נתונים בין שני הצדדים, אמינות | TCP, UDP |
| 3 | Network | רשת | העברת הנתונים ברשת מקצה לקצה – ניתוב | ICMP, RARP, IP, IPX, RIP |
| 2 | Data Link | קו | העברת הנתונים מנקודה לנקודה למרות הפרעות | Ethernet, Token ring, ARP |
| 1 | Physical | פיזית | העברת אותות, הגדרת מתחים, הגדרת חיבורים | RS232, 802.11x WiFi, E1, 10Base-T, DSL |
משפט באנגלית המקל על זכירת השכבות הוא:
All People Seem To Need Data Processing,
או מהכיוון השני: Please Do Not Touch Steve's Pet Alligator.
המבנה > תהליך העברת נתונים מצד לצד

המשתמש מפעיל תוכנה (לדוגמה מקיש שם של אתר אינטרנט בשורת הכתובות בדפדפן), שמודול התקשורת שלה מהווה את שכבת היישום.
שכבת היישום מורידה את הנתונים לשכבת הייצוג – שקובעת את שיטת יצוג הנתונים, לעיתים דוחסת אותם ולעיתים מקודדת אותם. לדוגמה, שכבה זו מקודדת את כתובת האתר שהוקלדה בדפדפן האינטרנט בקידוד ASCII. כמו כן, שכבה זו מבצעת הצפנה של הנתונים, לדוגמה בעזרת פרוטוקול TLS.
שכבת הייצוג מעבירה את הייצוג של פעולת המשתמש לשכבת השיחה, שכבת השיחה קובעת מתי ניתן לפנות בבקשה לשכבות התחתונות לצורך העברת הנתונים הלאה. בדוגמת שם אתר בדפדפן, יפעל ברמה זו שירות ה-DNS, אשר יתרגם את שם האתר לכתובת בשכבת הרשת.
מכאן מועברים הנתונים לשכבת התעבורה, השכבה שולחת את הנתונים על פי פרוטוקול השיחה. השכבה אחראית על יצור שיחה (לחיצת יד).
שכבת הרשת אחראית על הדרך שהנתונים יעברו עד להגעתם אל היעד. את היעד היא מקבלת מהשכבות העליונות. בדוגמה של פנייה לשרת DNS שכבת הרשת תייצר הודעה שיעדה הוא שרת ה-DNS.
שכבת הקו אחראית להעביר את אוסף הסיביות שהתקבלו משכבת הרשת אל הנקודה הבאה בדרכו של הנתונים ליעדו. השכבה תעביר לשכבה הפיזית סיביות שיגרמו לנתונים להיקרא על ידי צומת התקשורת הבא בדרך לשרת.
השכבה הפיזית מתרגמת את הסיביות לאותות תקשורת פיזיים, למשל מתחים חשמליים או אותות אופטיים, ומשדרת את הנתונים על קו מוגדר.
בצד הקולט, כל הפעולות מתבצעות בכיוון השני:
השכבה הפיזית קולטת את אותות התקשורת, מתרגמת אותם לביטים ומעבירה אותם לשכבת הקו.
שכבת הקו מפענחת את חלק ההודעה שהוא "הכתובת" הזמנית שבין נקודה לנקודה, אם הכתובת היא הצומת הזה – ההודעה עוברת לשכבת הרשת.
שכבת הרשת מפענחת את המשך ההודעה. אם ההודעה היא לפעולת הצומת הזה – ההודעה עוברת הלאה לשכבת התעבורה. אם ההודעה רק צריכה לעבור בצומת הזה – ההודעה חוזרת ומשודרת לכיוון היעד האמיתי שלה.
שכבת התעבורה בודקת האם זו ההודעה שציפו לה ברצף השיחה עם הצד השני. אם כן – ההודעה עולה לשכבת השיחה. אם לא – נשלחת בקשה לשידור חוזר לשכבת הרשת.
שכבת השיחה מסנכרנת את ההודעה עם האפליקציות שמעליה.
שכבת הייצוג פורסת דחיסה ומפענחת קידוד ומעבירה לשכבת היישום נתונים בצורה בה היישום דורש.
שכבת היישום מעבירה לשאר היישום את הנתונים, והם מוצגים כאתר האינטרנט המבוקש.
עטיפה (כימוס)

נתונים שעוברים ברשת עוברים תהליך של עטיפה (encapsulation), בצד השולח כל שכבה מוסיפה נתוני בקרה שונים לנתונים המועברים, ובצד המקבל נתונים אלו מוסרים, שלב אחר שלב. במהלך שלבי העטיפה נהוג לכנות את הנתונים בשלבים שונים:
בשלוש השכבות העליונות הפרוטוקולים השונים מוסיפים פתיח ו/או סוגר לנתונים, והם מכונים "רצף נתונים" (data stream).
בשכבת התעבורה הנתונים מחולקים למקטעים (segments) כדי שאפשר יהיה לבצע בקרה על ההעברה שלהם ברשת.
בשכבת הרשת כל מקטע מחולק לחבילות (packets) ולכל חבילה מוצמדת הכתובת הלוגית של היעד.
בשכבת הקו (data link) לכל חבילה מוצמדת הכתובת הפיזית של היעד, והחבילות מכונות מסגרות (frames).
השכבה הפיזית עוסקת רק בייצוג הבינארי של המסגרות, ולכן מכונים – רצף בינארי (binary stream).
| 0 | 1 | 2 |
| --- | --- | --- |
שכבה: מצב הנתונים
| Application | רצף נתונים | נתונים שונים, למשל טקסט כמו זה... |
| Presentation | רצף נתונים | נתונים שונים, למשל טקסט כמו זה... |
| Session | רצף נתונים | נתונים שונים, למשל טקסט כמו זה... |
| Transport | מקטעים |  |
| Network | חבילות |  |
| Data Link | מסגרות |  |
| Physical | רצף בינארי | 0110011011001100101... |
ראו גם

מונחים ברשת מחשבים
מודל ה־TCP/IP
שלבי תהליך העברת מכתב בדואר מפורטים על פי מודל ה-OSI, נגד כיוון השעון
איברים ביוניים

איברים ביוניים הם איברים מלאכותיים היכולים לשמש כהחלפה, חיקוי ואפילו שיפור של הפונקציה הביולוגית בהשוואה למערכת הטבעית של הגוף. האיברים הביוניים בעלי תכונות 'אנושיות' יותר משל תותב רגיל ויכולים להיות רובוטיים, אלקטרוניים ומכניים. בשנת 1985 הציע לראשונה רופא חיל האוויר האמריקאי, ג'ק סטיל, את המונח "ביוניקה" שייצג את יישום התהליכים הביולוגיים תוך עיצוב אובייקטים מהונדסים. יצירת האיבר הביוני דורשת ידע נרחב ואנשים בעלי מומחיות בתחום ההנדסה והרפואה על מנת לחקות על הצד הטוב ביותר את המוטוריקה העדינה של איברים שונים בגופנו או ליצור קישור ברמה הטובה ביותר לאחת ממערכות העצבים בגופנו.
התהליך הרפואי

רפואה רגנרטיבית היא רפואה 'מחדשת איברים'. היא עוסקת בריפוי, החלפה וחידוש של תאים, רקמות ואיברים. כחלק מתחומים רבים הנכנסים תחת הכותרת "איברים ביוניים" הרפואה הרגנטיבית לוקחת גם היא חלק בתפקיד הטיפול. נעזרים ברפואה הרגנטיבית במהלך הטיפול לחיבור האיבר הביוני וכן לאחר הטיפול על מנת לראות כי האיבר מתפקד כחלק מהגוף.
על מנת לתת לאיבר הביוני את יכולתו לפעול בצורה דומה כמעט לחלוטין כמו שאר האיברים, נעזרים בבינה מלאכותית, ובעזרתה הופכים את האיבר החדש לבעל תכונות אנושיות יותר, כמו למשל היכולת להזיז את המפרק בצורה טבעית יותר מאשר בתותב רגיל.
תותב

תותב (פרוטזה) משמשת כתחליף מלאכותי והחלפה של איבר מסוים בגוף כמו שן, עצם בפנים, יד, רגל וכו'. התותב הוא תחליף נוסף לאיבר חיצוני שנקטע או הוסר מהגוף. בשונה מאיבר ביוני התותב משמש בעיקר למטרות קוסמטיות ופחות טכניות. האיבר הביוני משמש כתחליף טכנולוגי וקוסמטי יותר מאשר רק גפיים בגוף האדם אך מהווה כתחליף יקר יותר מתותב.
יד ביונית

היד הביונית היא יד מלאכותית בעלת תכונות 'אנושיות' יותר מיד תותבת רגילה. ליד הביונית אפשרויות שונות אך עם זאת מכילה גם אתגרים שעליהם צריך להתגבר כמו השליטה המוטורית (הזזת המפרקים בצורה טבעית יותר) והמשוב החושי (מתן תחושה לידיים תותבות).
קטיעות של הגפיים העליונות הן משמעותיות ובעייתיות שכן ידיו של האדם משמשות אותו לתפקודים יומיומיים כמו למשל לתקשורת (שפת דיבור, התבטאות..), תפיסת חפצים ועוד.
סייבורג

קיבורג (או סייבורג) הוא מונח המקובל לציון יצור חי (בדר"כ בן אדם) המכיל הן מרכיבים ביולוגיים והן מרכיבים מלאכותיים. גוף הקיבורג כולל איברים ביוניים שיכולים להעניק לו כישורים משודרגים ועל אנושיים בעזרת אמצעים טכנולוגיים.
הערות שוליים

1 2  Ashrafian H, Darzi A, Athanasiou T., Auto-bionics- a new paradigm in Regenerative Medicine and Surgery, 2010
↑  Vincent JF, Bogatyreva Oa' Bogatyrev Nr, Bowyer A, Pahl Ak, Biomimetics: Its practice and theory. JR Soc Interface, 2006
↑  רפואה רגנרטיבית - איך נגדל בעתיד איברים מחדש?, באתר אנציקלופדיה אאוריקה
↑  שיבא- מרכז רפואי אקדמאי מצטיין, המרכז לרפואה רגנרטיבית, תאי גזע והנדסת רקמות
↑  כתבה ב"themarker" (ארכיון)
↑  Medical Definition of Prosthesis
↑  Nghiem, Bao Tram M.S.; Sando, Ian C. M.D.; Gillespie, R. Brent Ph.D.; McLaughlin, Bryan L. Ph.D.; Gerling, Gregory J. Ph.D.; Langhals, Nicholas B. Ph.D.; Urbanchek, Melanie G. Ph.D.; Cederna, Paul S. M.D', Providing a Sense of Touch to Prosthetic Hands, June 2015
| --- | --- |
בקרת זהויות :  NDL: 00616898  NKC: ph135681 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
סטאר אלייאנס

| --- | --- |

 תחום:  תעשיית התעופה 
 מטה הארגון:  פרנקפורט 
 מייסדים:  יונייטד איירליינס, סקנדינביאן איירליינס, לופטהנזה, אייר קנדה, תאי איירווייז 
 חברים:  28 (נכון ל־12 בינואר 2019) 
 תקופת הפעילות:  14 במאי 1997 – הווה (27 שנים) 
 www.staralliance.com
 
סטאר אלייאנס (באנגלית: Star Alliance) היא ברית חברות תעופה שנוסדה ב-14 במאי 1997. הברית היא הגדולה בעולם, כוללת 27 חברות תעופה ומפעילה 21,200 טיסות מדי יום ל-1,172 יעדים ב-181 ארצות. ברשות חברות התעופה החברות בברית כ-4,025 מטוסים המטיסים יותר מ-627 מיליון נוסעים בשנה.
בשנת 2017 זכתה סטאר אלייאנס בתואר ברית החברות הטובה ביותר.
אף שכבר בשנת 1993, קודם להקמת הברית, פעלו החברות KLM ההולנדית ונורת'ווסט האמריקאית בדרך של ברית חברות תעופה (והיו אף מקרים דומים קודם לכן), הייתה הקמת הברית לאבן דרך בתולדות התעופה האזרחית, בעיקר בשל היקפה הגדול. הקמת הברית הובילה להקמתן של שתי בריתות נוספות בהיקפים דומים, סקאיי טים ו-Oneworld, ויחד עם סטאר אלייאנס הן חולשות על יותר מ-56% מהיקפה של התעופה האזרחית בעולם.
שיתוף הפעולה ההדוק בין חברות הברית העלה חששות למדיניות אנטי-תחרותית, והאיחוד האירופי ערך חקירה בעניינה של הברית, כשהוא מתייחס אליה כאל מיזוג תאגידים לכל דבר. היו שטענו כי אם הפיקוח הממשלתי אכן יתרכך, חברות הברית יתאחדו לתאגיד אחד.
עקרונות הברית ויתרונותיה

תוכניות הנוסע המתמיד של כל החברות בברית משולבות בערכים זהים, הן לצורך צבירת מיילים והן לשם ניצולם.
לקוחות מועדפים של חברות הברית נהנים מגישה לטרקליני האירוח של כל החברות בברית.
לוחות הזמנים של חברות הברית משולבים באופן המבטיח מעבר נוח בין טיסות של חברות שונות בברית תוך שימוש בכרטיס טיסה בודד.
תמחור מיוחד לכרטיסים סובבי עולם וכרטיסים יבשתיים או אזוריים המשלבים טיסות בחברות שונות של הברית, דבר המביא להוזלת עלות הנסיעה ביחס לרכישת כרטיסים נפרדים.
הנהגת שירות לקוחות ברמה דומה בחברות הברית לשם הבטחת רמות שירות אחידות.
שיתוף פעולה בפיתוח מסד נתונים טכנולוגי משותף.
חברות בברית

טאיוואן EVA אייר – טאיוואן
קולומביה אוויאנקה – קולומביה
יפן אול ניפון איירווייז – יפן
אוסטריה אוסטריאן איירליינס – אוסטריה
מצרים איג'יפטאייר – מצרים
הודו אייר אינדיה – הודו
קנדה אייר קנדה – קנדה (חברה מייסדת)
ניו זילנד אייר ניו זילנד – ניו זילנד
הרפובליקה העממית של סין אייר צ'יינה – סין
קוריאה הדרומית אסיאנה איירליינס – קוריאה הדרומית
בלגיה בראסלס איירליינס – בלגיה
טורקיה טורקיש איירליינס – טורקיה
ארצות הברית יונייטד איירליינס – ארצות הברית (חברה מייסדת)
פורטוגל טאפ אייר פורטוגל – פורטוגל
פולין לוט פוליש איירליינס – פולין
גרמניה לופטהנזה – גרמניה (חברה מייסדת)
דרום אפריקה סאות' אפריקן איירווייז – דרום אפריקה
שווייץ סוויס אינטרנשיונל אייר ליינס – שווייץ
סינגפור סינגפור איירליינס – סינגפור
קרואטיהקרואטיה איירליינס – קרואטיה
תאילנד תאי איירווייז – תאילנד (חברה מייסדת)
יוון אג'יאן איירליינס – יוון
אתיופיה אתיופיאן איירליינס – אתיופיה
פנמה קופה איירליינס – פנמה
חברות בברית > חברות עתידיות

איטליה איי.טי.איי. איירווייז – איטליה תצרף ברבעון הראשון של 2026
חברות בברית > חברות לשעבר

אנסט אוסטרליה – פשטה את הרגל בשנת 2001.
מקסיקנה – פרשה בשנת 2004 והצטרפה לברית Oneworld.
ואריג – הוצאה מהברית לאחר ארגון מחדש ב-31 בינואר 2007.
שנגחאי איירליינס – בשנת 2010 התמזגה שנגחאי איירליינס עם צ'יינה איסטרן איירליינס ועברה לסקאיי טים.
ספנאייר – פשטה את הרגל ונסגרה בינואר 2012.
סקנדינביאן איירליינס – דנמרק, נורווגיה ושוודיה עברה בשנת 2024 ל־SkyTeam
BMI – פרשה בשנת 2012 בעקבות רכישתה על ידי חברת בריטיש איירווייז
בלו 1 – הוצאה מהברית בשנת 2012, מאחר שעברה לבעלות מלאה של סקנדינביאן איירליינס.
יו אס איירווייז – החל מ-31 במרץ 2014, זאת לאחר מיזוגה עם חברת אמריקן איירליינס.
TAM איירליינס – עזבה את הברית בשנת 2014 והצטרפה לברית Oneworld.
אדריה איירווייז – פשטה את הרגל בשנת 2019.
ראו גם

Oneworld
סקייטים
שותפות קוד
ברית חברות תעופה
הערות שוליים

↑  עמית קוטלר והסוכנויות, למרות הנתק: קטאר איירווייס זכתה בתואר "חברת התעופה הטובה בעולם", באתר ynet, 20 ביוני 2017
↑  עם כניסתה לקבוצת לופטהנזה: ITA עוזבת את SkyTeam; תצטרף ל-Star Alliance, באתר פספורטניוז, ‏2025-02-03
| תעופה אזרחית  • תעופה • תעופה צבאית |
| --- | --- | --- |
| ארגוניםבין-לאומיים | הארגון הבין-לאומי לתעופה אזרחית • יאט"א |  לוח טיסות יוצאות מטוסי KLM |
| נמל תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |  לוח טיסות יוצאות מטוסי KLM |
| חברת תעופה | חברת דגל • חברה לטיסות חסך • חברה לטיסות שכר • מועדון הנוסע המתמיד • בסיס פעולה מרכזי • רשימת חברות תעופה |  לוח טיסות יוצאות מטוסי KLM |
| ברית חברותתעופה | סטאר אלייאנס • Oneworld • סקייטים • התאחדות חברות התעופה הערביות • קבוצת TUI • ונילה אליינס • LATAM |  לוח טיסות יוצאות מטוסי KLM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה אחודה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |  לוח טיסות יוצאות מטוסי KLM |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |  לוח טיסות יוצאות מטוסי KLM |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |  לוח טיסות יוצאות מטוסי KLM |
| כללי | תעופה כללית • הסכם שמיים פתוחים |  לוח טיסות יוצאות מטוסי KLM |
| --- | --- |
בקרת זהויות :  BIBSYS: 98065313  GND: 10348743-8  VIAF: 144113210   WorldCat (עם VIAF): 144113210 
איירבוס A340-300 של לופטהנזה בצבעי הברית
מטוס אייר צ'יינה בצבעי הברית
מטוס בואינג 747-400 של חברת לופטהנזה בצבעי הברית ועיטור אליפות העולם בכדורגל 2006 על "אפו", בנחיתה בנמל התעופה בן-גוריון
איירבוס A320 של מקסיקנה בתקופה שהייתה חברה בברית
דוד לאו

הרב לאו יחד עם הראשון לציון הרב יצחק יוסף ונשיא מדינת ישראל יצחק הרצוג
הרב דוד ברוך לאו (נולד בכ"א בטבת ה'תשכ"ו, 13 בינואר 1966) הוא הרב הראשי לישראל לשעבר בשנים 2013–2024. קודם לכן כיהן כרב העיר מודיעין והיישוב שוהם.
ביוגרפיה

דוד לאו נולד בתל אביב. בן לרב ישראל מאיר לאו, לימים הרב הראשי לישראל, וחיה איטה, בתו של הרב יצחק ידידיה פרנקל, רבה של תל אביב.
למד בישיבת היישוב החדש, שלוש שנים בישיבת בית מתתיהו ושנה בישיבת פוניבז' בבני ברק. היה חניך בתנועת הנוער "עזרא" בתל אביב. את שירותו בצה"ל, אותו סיים בדרגת רב-סרן, עשה ברבנות חיל המודיעין.
ביוגרפיה > קריירה רבנית

שימש רבו הראשון של היישוב שוהם. משהוקמה העיר מודיעין, נבחר לרבה האשכנזי של העיר והיה מופקד אז על מערך שיעורי התורה, הכשרות, העירובין ומחלקת נישואין.
בי"ז באב תשע"ג (24 ביולי 2013) נבחר לרב הראשי האשכנזי לישראל. בכך היה לאדם הצעיר ביותר שנבחר לתפקיד זה, בגיל 47. הוא זכה לתמיכת ראש הממשלה בנימין נתניהו ומפלגות יהדות התורה וש"ס. על פי סעיף 16 לחוק הרבנות הראשית לישראל הוא מונה לכהונה של עשר שנים, וזו הוארכה בשנה נוספת בחוק הרבנות הראשית לישראל (הארכת כהונה של הרבנים הראשיים לישראל ושל חברי מועצת הרבנות הראשית לישראל והוראות נוספות) (הוראת שעה), התשפ״ג–2023. כהונתו הסתיימה ביום כ״ה בסיוון תשפ״ד (1 ביולי 2024).
פעילות ציבורית

הרב לאו, שאף להמשיך את הרבנות הראשית ברוח הרב קוק והרב הרצוג. בדומה לרב קוק הוא ערך מסע מושבות בקיבוצים חילוניים הוא הוסיף למבחני הסמיכה לרבנות "הלכות דרך ארץ ובן אדם לחבירו".
הרב לאו היה הרב הראשון בישראל שעסק במתן תשובות הלכתיות באמצעות האינטרנט, באתר האינטרנט "מורשת". החל מקיץ 2006 ועד לבחירתו לתפקיד הרב הראשי לישראל הופיע מדי יום שישי בתוכנית הטלוויזיה "שאלת רב" בערוץ הראשון, העוסקת בשאלות ותשובות הלכתיות. מאז שנת 1999 שידר את הפינה היומית "נקודה יהודית" ברדיו קול חי. החל משנת 2021 משודרת מדי יום שישי בערוץ 14 תוכנית שאלת הרב הראשי במסגרתה משיב הרב לאו לשאלות הציבור בעניינים הלכתיים.
כנשיא בית הדין הגדול פעל לצמצום הסחבת בתיקי גירושין ומשפחה שנמשכו שנים רבות והביא לסיומם בין היתר הוא הורה להקים בית דין לעניינים אלו באילת, הסדיר את מעמד בתי הדין בחו"ל בנוגע לגיטין וגיור והקים מענה טלפוני אנושי ייעודי.
התנגד למתווה הכותל ופעל לביטולו, חרף החשש מפני משבר עם יהדות ארצות הברית. כך גם התנגד נחרצות לתוכנית הגיור הממשלתית של מתן כהנא. ולרפורמת הכשרות שקידם ופעל לביטולם.
בעת מגפת הקורונה נדרש הרב לסוגיות הלכתיות חשובות מבחינת הציבור הדתי (ראו השפעת מגפת הקורונה על ישראל: שאלות הלכתיות) הוא הוציא הנחיות ברורות בנושא לעיתים קרובות.
לאחר שמינה את גיסו, הרב מרדכי רלב"ג, לאב בית דין, על אף שהוא מצוי בניגוד עניינים מחמת הקרבה המשפחתית, הוגשה עתירה לבג"ץ, שבעקבותיה נקבע כפתרון ביניים שעד להקמת מנגנון לבחינת מינוייו, כל מינוי שיבקש הרב לאו לעשות יצריך אישור של היועץ המשפטי לבתי הדין הרבניים, שאין במינוי ניגוד עניינים. באוגוסט 2022 הצהיר בג"ץ על "בטלות המינוי", אך דחה את מועד כניסת הבטלות לתוקף לפרק זמן של כמה חודשים כדי שבפרק זמן זה יוכל לקום מנגנון שיקבל החלטה בעניין.. בעקבות הקמת המנגנון אושרה המשך כהונתו של הרב רלב"ג כאב"ד וראב"ד ירושלים.
פעילות ציבורית > כתביו

הרב לאו פרסם מאמרים בקבצים שונים כגון "תחומין" ו"מוריה". כמו כן, ערך את ספר השו"ת של אביו "יחל ישראל". ערך ופרסם ספר זיכרון לסבו הרב יצחק ידידיה פרנקל בהוצאת מכון ירושלים.
בשנת תשס"ח (2008) פרסם את הספר "משכיל לדוד", העוסק בנושאי יוחסין, גיור, הלכות צבא ועוד ובתשע"ח פרסם כרך ב' של הספר.
חיים אישיים

נשוי לציפורה, בתם של הדסה והרב יצחק רלב"ג, לשעבר יו"ר המועצה הדתית בירושלים וכיום חבר מועצת הרבנות הראשית לישראל ומי שהחליף את חתנו כממלא מקום נשיא מועצת הרבנות הראשית, עקב אי מינוי רבנים ראשיים.
לודוויג ויטגנשטיין

.
| --- | --- |
לודוויג ויטגנשטיין ב-1930.
לודוויג ויטגנשטיין ב-1930.
 לידה:  26 באפריל 1889 האימפריה האוסטרו-הונגרית וינה, האימפריה האוסטרו-הונגרית
 פטירה:  29 באפריל 1951 (בגיל 62) הממלכה המאוחדת קיימברידג', הממלכה המאוחדת
 מקום קבורה:  Ascension Parish Burial Ground 
 השקפה דתית:  נצרות פרוטסטנטית 
 מקום לימודים:  טריניטי קולג', בית הספר הממלכתי הריאלי בלינץ, אוניברסיטת ויקטוריה של מנצ'סטר, האוניברסיטה הטכנית של ברלין, אוניברסיטת קיימברידג' 
 מנחה לדוקטורט:  ברטראנד ראסל, פרנק רמזי 
 מוסדות:  טריניטי קולג' 
 מונחה לדוקטורט:  Reuben Goodstein, Casimir Lewy 
 זרם:  פילוסופיה אנליטית
 תחומי עניין:  תורת ההכרה, לוגיקה, מטאפיזיקה, פילוסופיה של הלשון, פילוסופיה של המתמטיקה
 עיסוק:  פילוסוף של השפה, אפוריסט, אפיסטמולוג, פילוסוף, מתמטיקאי, פרופסור, לוגיקאי, architectural theoretician, מורה 
 הושפע מ:  בולצמן, הרץ, שופנהאואר, פרגה, ראסל, קראוס, לוס, וינינגר, שפנגלר, סראפה. גתה, קאנט, קירקגור, רמזי, אוגוסטינוס, מאוטנר
 השפיע על:  ברטרנד ראסל, ג.א.מ. אנסקומב, מוריץ שליק, החוג הוינאי, רודולף קרנפ, תומאס קון, פרידריך וייסמן, סול קריפקה, ז'אן פרנסואה ליוטר,הילרי פטנאם, ישעיהו ליבוביץ, הרב שג"ר, עדי צמח ועוד
 מדינה:  הממלכה המאוחדת, אוסטריה 
 יצירות ידועות:  טרקטט לוגי-פילוסופי, חקירות פילוסופיות 
 חתימה:   
 www.wittgen-cam.ac.uk
 
לודוויג ויטגנשטיין (בגרמנית: Ludwig Wittgenstein;‏ 26 באפריל 1889 – 29 באפריל 1951) היה פילוסוף אוסטרי-בריטי ממוצא יהודי. הגותו העיקרית היא בנושאי פילוסופיה של הלשון, פילוסופיה של המתמטיקה, פילוסופיה של הפסיכולוגיה ופילוסופיה של המדע. היה תלמידו של גוטלוב פרגה, ובקיימברידג' למד אצל ברטראנד ראסל.
ויטגנשטיין כתב שני חיבורים עיקריים: "מאמר לוגי פילוסופי" (טרקטטוס לוגיקו-פילוסופיקוס) (1921), ו"חקירות פילוסופיות", שראה אור ב־1953, שנתיים לאחר מותו. שני הספרים הוכרו כיצירות פילוסופיות מרכזיות ופורצות דרך במאה ה-20. רבים מצביעים על תהליך פילוסופי שעבר ויטגנשטיין במהלך חייו בין כתיבת הספרים, ולכן מבחינים בין "ויטגנשטיין המוקדם" לבין "ויטגנשטיין המאוחר".
הגותו > ב"חקירות פילוסופיות" > טיעון השפה הפרטית

בביטוי "טיעון השפה הפרטית" מקובל להתייחס לקבוצה של טיעונים שמביא ויטגנשטיין בעבודתו המאוחרת ב"חקירות פילוסופיות". לטיעון נודעה חשיבות מרכזית בשיח הפילוסופי במחצית השנייה של המאה ה-20, והוא ממשיך להוות מוקד לדיון. מטרת הטיעון היא להראות כי רעיון של שפה שמובנת רק לאדם אחד - קרי, שפה פרטית - הוא רעיון חסר משמעות (גם שפה שהיא "סודית", במובן זה שרק אדם אחד יודע כיצד לפרש אותה, כוללת את הפוטנציאל להיות מובנת על ידי יותר מאדם אחד). ויטגנשטיין הציג אופנים שונים של שימוש בשפה, וביקש מהקוראים לתהות על ההשלכות של שימושים אלה. אם רעיון השפה הפרטית הוא חסר משמעות, אזי השפה בבסיסה היא משותפת, כלומר, היא תופעה פומבית-חברתית. למסקנה זו ישנן השלכות משמעותיות על תחומים אחרים בפילוסופיה: כך, למשל, אם שפה פרטית אינה אפשרית, אז הניסיון לתאר תחושות פרטיות, התנסויות פרטיות המתארות קווליה הוא ניסיון כושל. כך גם כל רעיון הבא לתאר מצב פרטי הוא ניסיון חסר תועלת, משום שכל מה שיש לו משמעות לשונית הוא כבר פומבי-חברתי. הדבר מעלה בעיות רבות ביחס לייחודו של האינדיבידואל ביחס לחברה, שכן, כל דבר שניתן לומר על אותו אינדיבידואל הוא פומבי ולא ייחודי (בעיות עמן ניסה להתמודד זרם האקזיסטנציאליזם בפילוסופיה).
תקרית הדוקרן

בשנת 1946, בעת שקרל פופר הוזמן כמרצה אורח למועדון למדעי המוסר (בבריטניה), התעורר ויכוח בין פופר לבין ויטגנשטיין, שהיה יושב ראש המועדון. הוויכוח זכה לכינוי "תקרית הדוקרן", ויש לו גרסאות שונות: זו של פופר וזו של חסידי ויטגנשטיין. זמן קצר לאחר תחילת ההרצאה של פופר, התפרץ ויטגנשטיין והתחיל ויכוח סוער בין השניים, למרות מאמצי ההרגעה של ברטראנד ראסל. במהלך הוויכוח נופף ויטגנשטיין בצורה מאיימת בדוקרן פחמים מהאח, ולאחר זמן מה יצא בטריקת דלת מהחדר. פופר אמר באותו ויכוח, כשהתבקש לתת דוגמה לעיקרון מוסרי, כי דוגמה לעיקרון כזה היא "לא לאיים בדוקרן על מרצה אורח". הגרסאות השונות לוויכוח נסובות סביב השאלה האם העיר פופר את הערתו בשעה שוויטגנשטיין נכח בחדר והאם הובילה הערתו זו של פופר לכך שוויטגנשטיין נטש את הוויכוח בטרם מוצה.
העיתונאים דייוויד אדמונדס וג'ון איידינאו פרסמו את הספר "הדוקרן של ויטגנשטיין" העוסק בתקרית זו.
ויטגנשטיין וארכיטקטורה

בשנת 1926 חנך ויטגנשטיין את בית מגוריה של אחותו בעיר וינה. בית זה אותו תכנן יחד עם האדריכל פאול אנגלמן, ביטא באופן המוחשי ביותר את תפיסותיו של ויטגנשטיין, והיה בר השפעה בקרב קהילת האדריכלים הוינאית וכן מחוצה לה.
צורתו הכללית של הבניין היא קומפוזיציה של קוביות המשתלבות זו בזו, ובאה בעקבות הרעיונות אותם גיבש והעלה על הכתב בספרו "הטרקטטוס". בהירות החללים במבנה, נותנת את ביטויה אף בחזית הבניין הנקיה מקישוטים ומטויחת בטיח לבן נקי.
ויטגנשטיין ומתמטיקה

בעקבות משפטי האי-שלמות של גדל (1931), יזם ויטגנשטיין בשנת 1939 סמינר באוניברסיטת קיימברידג' בנושא "יסודות המתמטיקה". הוא שאף לבחון מחדש את יסודות המתמטיקה, כתוצאה מהזעזוע כביכול שחוללו משפטי גדל. הוא טען, למשל, שהמתמטיקה היא המצאה ולא תגלית.
מורשת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-1993 הופק הסרט הניסיוני "ויטגנשטיין" בבימויו של דרק ג'רמן. הסרט מבוסס באופן רופף על חייו ועל הפילוסופיה של ויטגנשטיין. התסריט המקורי נכתב על ידי טרי איגלטון. את ויטגנשטיין הבוגר מגלם השחקן קרל ג'ונסון.
ביבליוגרפיה חלקית > תרגומים לעברית

מאמר לוגי-פילוסופי , תרגום וביאורים: משה קרוי, ספרית פועלים, תל אביב, 1973
תרגום נוסף: עדי צמח, הקיבוץ המאוחד, תל אביב, 1994
חקירות פילוסופיות, תרגמה והקדימה מבוא: עדנה אולמן-מרגלית, הוצאת מאגנס, ירושלים, 1995
על הוודאות, תרגמה: עדנה אולמן-מרגלית, מסת-מבוא אבישי מרגלית, כתר, ירושלים, 1986
המחברת הכחולה והמחברת החומה, תרגום דבי אילון, עריכה מדעית: ענת מטר, אחרית דבר: נמרוד מתן, רסלינג, תל אביב 2006
פרקים באסתטיקה, תרגום: דפנה לוי ועדי צמח, עריכה מדעית: עדי צמח, הקיבוץ המאוחד, תל אביב, תשמ"ד 1984
"מהי מחשבה? הכתבה עבור שליק", תרגום: עדי צמח ומרים רון, עיון מ"ד, תשנ"ה
"הרצאה על האתיקה", תרגום: אביעד שטיר, עורך מדעי: יקיר לוין, בתוך תכלת 41, סתיו תשע"א. התפרסם גם בספר חקירות ודרישות: מאמרי מופת על חברה, אמונה ומצב האדם, ערך אסף שגיב, כנרת זמורה-ביתן דביר ומרכז שלם, 2011.
פילוסופיה, מבוא ותרגום: יואב אשכנזי, הוצאת כרמל, 2016.
ביבליוגרפיה חלקית > חיבורים נוספים

הערות על ענף הזהב של פרייזר
הערות על הצבעים
תרבות וערך
לקריאה נוספת

פיטר האקר, הפילוסופים הגדולים - ויטגנשטיין: על טבע האדם, מאנגלית: אורה גרינגרד, ספרי עליית הגג, 2001.
דייוויד אדמונדס וג’ון איידינאו, הדוקרן של ויטגנשטיין, מאנגלית: יובל אילון, ספרי עליית הגג, 2005
אנטואן ביו, נבוכותיו של החניך ויטגנשטיין, מצרפתית: אילה בן פורת, תל אביב: חרגול, 2005.
תומאס ברנהרד, אחיינו של ויטגנשטיין: סיפורה של ידידות, תרגמה מגרמנית: נילי מירסקי, תל אביב: עם עובד, 1996.
נורמן מלקולם, לודוויג ויטגנשטיין-ממואר, כולל סקירה ביוגרפית מאת יאורי הנריק פון וריקט ומכתבים של ויטגנשטיין למאלקולם, עברית: א. סנד, תל אביב: הקיבוץ המאוחד, 1988.
פול סטראת'רן, שעה קלה עם ויטגנשטיין, הוצאת מודן, 2000
פרנסואז דבואן, שגעון ויטגנשטיין, עורך, מתרגם ומוסיף הערות ומבוא: אריאל אולמרט, הוצאת הקיבוץ המאוחד, 2010
רחל אבן, אוטופילוסופיה – המקרה של ויטגנשטיין, הוצאת רסלינג, 2014
אליעזר מלכיאל, ממשמעות לשימוש: פירוש לסעיפים 1–315 ב"חקירות פילוסופיות" של ויטגנשטיין, הוצאת כרמל ומכללת הרצוג, 2017
אליעזר מלכיאל, מהסתר לגילוי: פירוש לסעיפים 316–693 בחקירות פילוסופיות של לודוויג ויטגנשטיין, הוצאת כרמל, 2020
יואב אשכנזי, מראות סדוקות, ראייה, דמיון והבנה עצמית בהגותם של לודוויג ויטגנשטיין ואייריס מרדוק, הוצאת אוניברסיטת בר-אילן, 2013
לקריאה נוספת > ויטגנשטיין ויהדות

יובל לוריא, "יהודים כמשל", עיון ל"ז, תשמ"ח 1988
יהודה ליבס, "ר' נחמן מברסלב ולודוויג ויטגנשטיין", דימוי 19, תשס"א 2001
הרב שג"ר, "תפיסת האמונה והלשון של האדמו"ר הזקן לאור משנתו של ויטגנשטיין", על האמונה: עיונים במושג האמונה ובתולדותיו במסורת היהודית, כתר, 2005
ישראל רוזנסון, "כאב דתי - דת הכאב", טללי האורות י"ב, תשס"ו 2006
משה מנשהוף, "הגורם הבסיסי לשינוי בפילוסופיה של ויטגנשטיין", כתב הוצאה לאור 2017
אביעד יחיאל הולנדר, בדלנות חרדית והשלכותיה החינוכיות לאור תאוריית הלשון של לודוויג ויטגנשטיין: משנת הרב יחיאל יעקב ויינברג כאבטיפוס להגות חינוכית חרדית, דברים 16:ב (מרץ 2024), עמ' 73-40